Kārlis Robačs

Kārlis Robačs (; , Klāgenfurte — , Klāgenfurte) bija Austrijas starptautiskais lielmeistars šahā (1961).

 Biogrāfija 
Ar šahu sācis nodarboties studiju gados Grācā, kur bijis biežs viesis vietējā šaha klubā. Ātri izvirzījies labāko Austrijas šahistu skaitā. 1960. gadā uzvarējis Austrijas šaha čempionātā. 1957. gadā FIDE viņam piešķirusi starptautiskā meistara nosaukumu (IM), bet 1961. gadā - starptautiskā lielmeistara nosaukumu (GM). Pārstāvējis Austrijas izlasi dažādos komandu čempionātos. Vienpadsmit reizes (1954-1956, 1960-1962, 1972-1980, 1992-1994) piedalījies Pasaules šaha olimpiādēs, no tām desmit reizes bijis savas komandas līderis. Lielāko panākumu guvis 1960. gadā, kad izcīnījis individuālo zelta medaļu pie 1. galdiņa, apsteidzot toreizējo Pasaules šaha čempionu Mihailu Tālu un nākamo Pasaules šaha čempionu Robertu Fišeru. Austrijas izlases sastāvā 1961. gadā uzvarējis Klāras Benediktas kausā.8th Clare Benedict Chess Cup: Neuhausen 1961 1977. gadā izcīnījis zeltu gan komandu, gan individuālajā vērtējumā Viduseiropas šaha komandu kausā.2nd Chess Mitropa Cup: Bad Kohlgrub 1977 1992. gadā bijis Austrijas izlases līderis Eiropas komandu šaha čempionātā.

Devis nozīmīgu ieguldījumu šaha atklātņu teorijā - bijis viens no modernās aizsardzības pamatlicējiem. Šo atklātni bieži dēvē arī par Robača aizsardzību.

Pēc izglītības bijis botāniķis un visu mūžu nodarbojies ar orhideju šķirņu selekciju. Aprakstījis 21 jaunu orhideju taksonu.The International Plant Names Index Par izciliem sasniegumiem botānikā saņēmis Austrijas federālā prezidenta apbalvojumu.

Miris pēc ilgstošas cīņas ar kuņģa un rīkles vēzi.

 Atsauces 

 Ārējās saites 

Kategorija:1928. gadā dzimušie
Kategorija:2000. gadā mirušie
Kategorija:Austrijas šahisti
Kategorija:Botāniķi
Kategorija:Karintijā dzimušie